Document ID: 32006R0908

UREDBA KOMISIJE (ES) št. 908/2006
z dne 20. junija 2006
o določitvi seznama reprezentativnih trgov za prašičje meso v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni tržni ureditvi za prašičje meso (1) in zlasti člena 4(6) Uredbe,
ob upoštevanju naslednjega:
(1)
Uredba Komisije (EGS) št. 2123/89 z dne 14. julija 1989 o določitvi seznama reprezentativnih trgov za prašičje meso v Skupnosti (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Uredba (EGS) št. 2759/75 na podlagi cen, zabeleženih na reprezentativnih trgih, omogoča določanje tržne cene zaklanih prašičev na trgu Skupnosti.
(3)
Da bi se omogočilo uporabo člena 4(2), je potrebno sestaviti seznam reprezentativnih trgov. Pri določanju cen prašičjih trupov se je potrebno sklicevati tako na kotacije, pridobljene neposredno s trgov ali iz klavnic, kot tudi na kotacije, pridobljene v kotacijskih centrih, in katerih celota sestavlja reprezentativni trg za vsako državo članico.
(4)
Ukrepi, predvideni s to uredbo, so v skladu z mnenjem Upravnega odbora za prašičje meso -
SPREJELA NASLEDNJO UREDBO:
Člen 1
Reprezentativni trgi so v smislu člena 4(2) Uredbe (EGS) št. 2759/75 trgi, ki so našteti v Prilogi I k tej uredbi.
Člen 2
Uredba (EGS) št. 2123/89 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. junija 2006

Labels: 3
2
17
6